503.01 REGOLAMENTI DWAR REĠISTRANT INTERNAZZJONALI FIR-REĠISTRAZZJONI TA’ INĠENJI TAL-AJRU L-AVVIŻ LEGALI 537 tal-2010. L-AVVIŻ LEGALI 537 tal-2010. 1. Titolu. It-titolu ta’ dawn ir-regolamenti hu Regolamenti dwar Reġistrant Internazzjonali fir-Reġistrazzjoni ta’ Inġenji tal-Ajru. Tifsir. 2. F’dawn ir-regolamenti, sakemm ir-rabta tal-kliem ma tkunx teħtieġ xort’oħra- "l-Att " tfisser l-Att dwar ir-Reġistrazzjoni ta’ Inġenji tal-Ajru; Kap. 419. Kap. 419. " ġurisdizzjoni approvata " għandha l-istess tifsira mogħtija lilha fl-Att; "impriża " għandha l-istess tifsira mogħtija lilha fl-Att dwar il-Kumpanniji; " Stat taż-ŻEE " tfisser- (a) Stat Membru tal-Unjoni Ewropea; (b) in-Norveġja, l-Islanda jew Liechtenstein. 3. Persuni oħra eliġibbli biex jirreġistraw inġenji tal-ajru. (1) Għall-finijiet tal-artikolu 6(1) tal-Att, minbarra l-każ imsemmi fl-artikolu 19 tal-Att, dawn il-persuni li ġejjin għandhom ikunu wkoll kwalifikati biex jirreġistraw, fir-Reġistru Nazzjonali tal-Inġenji tal-Ajru, inġenji tal-ajru li jkunu qegħdin jinbnew jew inġenji tal-ajru li ma jkunux qegħdin jintużaw biex jipprovdu servizzi tal-ajru, u t-Taqsima II tal-Att għandha tkun tapplika mutatis mutandis għal- (a) ċittadin ta’ Malta, jew ċittadin ta’ Stat ieħor taż-ŻEE jew tal-Isvizzerali, madankollu, ma jkollux il-post ta’ residenza jew negozju tiegħu f’Malta jew f’xi Stat ieħor taż-ŻEE jew fl-Isvizzera; jew (b) impriża li tkun iffurmata u teżisti skont il-liġijiet ta’ Malta, iżda li inqas minn ħamsin fil-mija tagħha jkunu f’idejn ċittadini Maltin jew ta’ xi Stat ieħor taż-ŻEE jew tal-Isvizzera, u l-kontroll effettiv tagħha jkun qiegħed isir f’Malta jew f’xi Stat ieħor taż-ŻEE jew fl-Isvizzera, hekk li kull azzjonist u direttur tal-impriża għandu jkun ċittadin ta’ ġurisdizzjoni approvata jew impriża stabbilita f’ġurisdizzjoni approvata; jew (ċ) trustee) jew (btrustee fejn il-benefiċjarji jkunu persuni msemmija fil-paragarafi (a). (2) Meta impriża tkun iffurmata u teżisti skont il-liġijiet ta’ Malta, jew trus tee jkun trustee li jkun korporazzjoni u din ikollha fost id-diretturi jew l-amministraturi tagħha, persuna naturali li tkun tissodisfa r-rekwiżiti tal-artikolu 20(1) tal-Att, dik il-persuna għandha tkun nominata bħala l-aġent residenti għall-fini tat-Taqsima III tal-Att skont il-formalitajiet stipulati fl-Iskeda li tinsab ma’ dawn ir-regolamenti. (3) Meta jkun hemm aktar minn persuna waħda li tkun kwalifikata biex tagħmilha ta’ aġent residenti skont l-artikolu 20(1) tal-Att, l-impriża għandha tinnomina persuna minn fosthom biex tagħmilha ta’ aġent residenti.